ཞི་ཅིན་ཕིང་གིས།ཀྲུང་གོ་དང་ཝེ་ཏེ་ནམ་གྱིས་ཏང་གཉིས་པོ་དང་རྒྱལ་ཁབ་གཉིས་པོའི་མཐོ་རིམ་བར་འགྲོ་འོང་དམ་ཟབ་བྱེད་པའི་སྲོལ་རྒྱུན་རྒྱུན་འཁྱོངས་བྱེད་དགོས་པ་དང་།རྒྱུད་གཅིག་ལམ་གཅིག་དང་བར་ཁྱམས་གཉིས་དང་བསྐོར་བ་གཅིག་གི་འབྲེལ་མཐུད་ལ་སྐུལ་འདེད་ཇེ་མགྱོགས་གཏོང་རྒྱུ་དང་སྔོན་ལ་འཇོག་རྒྱུའི་མཉམ་ལས་ཀྱི་ཁྱབ་ཁོངས་སྔ་ཙམ་གཏན་འཁེལ་བྱེད་དགོས།ཀྲུང་གོའི་ཕྱོགས་ནས་ཀྲུང་གོའི་ཁེ་ལས་དེ་བས་མང་བས་ཝེ་ཏེ་ནམ་གྱི་རྣམ་གྲངས་ཆེན་མོའི་མཉམ་ལས་ནང་ཐེ་ཞུགས་བྱེད་པར་བསྐྱོད་རྒྱུའི་སྐུལ་མ་བཏང་ནས་མཉམ་འབྲེལ་མཉམ་མཐུད་ལ་ཤུགས་སྣོན་རྒྱག་འདོད་ཡོད།ཝེ་ཏེ་ནམ་ནི་སྐབས་འདིའི་ཀྲུང་གོའི་རྒྱལ་སྤྱིའི་ནང་འདྲེན་དངོས་མང་འགྲེམས་ཚོགས་ཀྱི་མགྲོན་པོ་གཙོ་བོའི་རྒྱལ་ཁབ་ཡིན་ལ།ཨ་ཤེ་ཡ་ཤར་ལྷོའི་ཁུལ་དུ་ཡོད་པའི་ཀྲུང་གོའི་ཉོ་ཚོང་རོགས་པ་ཆེ་ཤོས་ཀྱང་ཡིན།ཀྲུང་གོའི་ཕྱོགས་ནས་ཝེ་ཏེ་ནམ་ཕྱོགས་ཀྱི་བྲིན་ཚོང་བྱ་རྒྱུར་འཚམས་པ་དང་དགོས་མཁོ་དང་མཐུན་པའི་ཐོན་རྫས་དེ་བས་མང་བ་ནང་འདྲེན་བྱེད་འདོད་ཡོད།ཕྱོགས་གཉིས་པོས་མཉམ་ལས་བྱ་རྒྱུ་དེ་དམངས་ཀྱི་འཚོ་བའི་ཁྱབ་ཁོངས་ནང་ཕྱོགས་ལྷུང་མང་ཙམ་བྱས་ནས།རྒྱལ་ཁབ་གཉིས་པོའི་མང་ཚོགས་དང་ལྷག་པར་དུ་གཞོན་ནུའི་མི་རབས་ཀྱི་མཛའ་གྲོགས་བརྩེ་བ་རྒྱུན་མཐུད་ངང་ཟབ་ཏུ་གཏོང་དགོས།ཕྱོགས་གཉིས་པོས་མཉམ་དུ་འབད་བརྩོན་བྱས་ནས།མཚོ་ཐོག་ཞི་བདེ་བརྟན་ལྷིང་ལ་སྲུང་སྐྱོབ་བྱེད་པ་དང་མཚོ་ཐོག་མཉམ་ལས་ལ་བརྟན་པོའི་ངང་སྐུལ་འདེད་གཏོང་དགོས་ཞེས་ནན་སྟོན་གནང་ཡོད་པ་རེད།